ועדת החוקה, חוק ומשפט, כנסת 25, פרוטוקול מספר 209, 2023-12-25 00:00

שמחה רוטמן: בוקר טוב, לצערנו כמו בבקרים רבים אנחנו משתתפים בצער המשפחות שעם בוקר נודע על נפילת בניהן, וכמובן נמצאים איתנו גם משפחות שכולות, גם ממשפחות החטופים, ואנחנו ניתן להם לומר כמה דברים בפתיחת היום, בפתיחת שבוע הכנסת ביום שני, שזה באופן רשמי תחילת השבוע פה, למרות שהיינו פה גם אתמול

יזהר שי: בוקר טוב, 80 יום אנחנו נלחמים

יזהר שי:  קודם כול, תודה שאתם מקבלים אותנו בכל פעם

יזהר שי:  תודה לשמחה ולכל הוועדה

יזהר שי:  חשבנו שאמור היה להיות דיון על מעמד החטוף

שמחה רוטמן: היום?     

יזהר שי: יכול להיות שזה בלבול שלנו, אבל בכל מקרה זה לא משנה את המסר שלנו

יזהר שי:  רצינו להגיד שהינה אנחנו בדיונים על עסקה נוספת, והינה אנחנו שחוקים יותר, מרוטים יותר, מתחיל אפילו דיון פחות סימפתי, יותר פוליטי במדינה, שהוא קשה לנו כמשפחות החטופים

יזהר שי:  ליבנו עם כל הנופלים של צה"ל, שכבר מגיעים ל-150 רק מתחילת הכניסה לעזה, ועוד 350 לפני זה

יזהר שי:  אלה מספרים מאוד קשים, כולל פצועים קשה

יזהר שי:       אנחנו מייצגים את החטופים שב-7 באוקטובר נחטפו, הם לא בחרו להיות בצבא, הם פשוט ישנו במיטותיהם ונחטפו, או שהיו במסיבות, או שהלכו לבלות, או שבאו כאורחים לקיבוצים

יזהר שי:  אנחנו רואים שאנחנו מידלדלים

יזהר שי:  בשבוע הזה אנחנו פשוט מידלדלים

יזהר שי:  עוד חטופים שנהרגו, עוד מניפולציות של חמאס, עוד משחקים – זה לא בדיוק משחקים, המילה משחקים קצת מקפיצה, אבל מין מצב כזה שחמאס משחק בנו, משחק בנפשנו, משחק במי הוא משחרר, את מי הוא מראה, ואנחנו משפחת החטופים מתרסקת, וחלק הולכים ליקיריהם שחזרו, חלק מיואשים, וחלק תולים תקוות ואז פתאום שומעים שהעסק נופל

יזהר שי:      אני פונה בשם משפחת החטופים להבין שיש כבר מחיר לחטופים

יזהר שי:  כולם יודעים שנסיגה אחורה והפסקת לחימה, לא משנה מה, זה לתת מוצא לסנוואר וכל הכלבים שלו יחד איתו

יזהר שי:  לתת מוצא זה מה שהוא רוצה, הוא משתמש בנו מהיום הראשון כמגן אנושי, וזה רק ילך ויחמיר או נהיה יותר אכזרי, יותר בוטה, יותר הורג, יותר אונס ומתעלל

יזהר שי:      אנחנו נמצאים קצת במקום של התנגשות

יזהר שי:  משפחת החטופים היא משפחה שהבנים שלה משרתים בצה"ל, ואנחנו רוצים למגר את חמאס, ואנחנו, כקיבוצי הדרום, חווינו ברמה הכי קשה את המפלצת הזאת שצמחה מחמאס, אבל אנחנו גם רוצים להחזיר את החטופים שלנו

יזהר שי:  אנחנו בין שני הצירים האלה, שכרגע הם כבר אולי אחד על חשבון השני

יזהר שי:  היכולת להילחם והיכולת להחזיר את החטופים הגיעו להתנגשות, וההתנגשות הזאת כואבת לנו, היא מקשה עלינו את המאבק, היא הופכת אותו לקצת פוליטי וציני, ואנחנו מאבדים את עצמנו בסיפור הזה

יזהר שי:      אנחנו פונים לכל מי שיכול לעשות, לקום כל בוקר ולשאול את עצמו

יזהר שי:  במשפט שלמה אנחנו האימא שזה הילד שלה, אז אין לנו מחיר, למרות שאנחנו רוצים את אותה תוצאה כמו כל עם ישראל

יזהר שי:  לנו אין מחיר, אנחנו פשוט רוצים את החטופים, ואחרי זה שישלמו את המחיר

יזהר שי:  זו גישה שהיא קשה גם לי, בתור מישהו ששירת בצה"ל הרבה שנים, אבל היא אומרת: החטופים קודם כול, פדיון שבויים קודם כול, להפסיק את ההתעללות בילדות, בילדים, בחיילים, אי-אפשר יותר, די

יזהר שי:  פשוט די, להחזיר את כולם עכשיו, יהיה המחיר אשר יהיה, אנחנו צריכים להילחם בכל מה שקורה בנשק בארץ, במה שקורה עם חיזבאללה, במה שקורה עם איראן, במה שקורה עם החות'ים – לא חסרות לנו מלחמות, זאת לא המלחמה היחידה שנצטרך להילחם, אבל אנחנו רוצים להחזיר אותם ולהתחיל להיבנות לקראת אין-סוף המשימות שיש להמשך

יזהר שי:      אני מייצג את אבא שלי, שהוא בן 83, עודד ליפשיץ

יזהר שי:  לי קוראים יזהר ליפשיץ, אני הבן של יוכק'ה ועודד ליפשיץ

יזהר שי:  הוא החטוף האישי שלי

יזהר שי:  הסיכוי שלו נמוך, יש לו בעיות של לחץ דם

יזהר שי:  היו לנו ידיעות שהוא חי לפני חודש וחצי, מאז אנחנו יודעים שהוא היה במצב קשה, ואין שום ידיעות לגביו

יזהר שי:  רוב הסיכויים שהוא איננו

יזהר שי:  אנחנו נאחזים בנס ובסיכוי שאולי הוא חי

יזהר שי:  אנחנו מנהלים פה מלחמה בשביל כולם, בשביל האבות לילדות ולילדים ולחטופים ולנרצחים, ולגוויות ולאברה, לאורון שאול, וכל מי שעדיין נמצא שם

יזהר שי:  תודה רבה

שמחה רוטמן: תודה רבה, יזהר

שמחה רוטמן:  אודי

אודי גורן: תודה

אודי גורן:  אני לא אחזור על הדברים של יזהר, הוא היה ברור ומדויק

אודי גורן:  אני רק רוצה לחזק את הנקודות שנוגעות לנו

אודי גורן:  אתם באמת רואים אותנו בכל שבוע

אודי גורן:  אנחנו ביום ה-80, ואני חושב שאתם מתחילים לזהות את אותם הפרצופים, כי אנשים קצת מתחילים לנשור בדרך מתוך המשפחות

אודי גורן:       המצב הנפשי בתוך המשפחות הוא קשה מאוד

אודי גורן:  בטח שאני לא צריך לספר לכם על הידיעות שיוצאות או על הסברות שיוצאות על מה קורה עכשיו לנשים בשבי, על מה קורה גם לגברים, כשאנחנו יודעים עכשיו בוודאות מלאה שחלקם סובלים מאוד ועוברים עינויים קשים

אודי גורן:  והסיבה שאתם רואים אותנו כי אנחנו פשוט יכולים, אנחנו עדיין ממשיכים להגיע

אודי גורן:  יש הרבה משפחות שלא פה, לא כי הן לא רוצות, הן באמת לא מצליחות להגיע, בין אם זה נשים שנמצאות עכשיו עם הילדים בבית והבעל חטוף בעזה, ואין להן שום דרך לצאת מהבית, או הורים שהפסיקו לתפקד, נורא קשה לשדר את תחושת הבהילות כשאתם רואים אותנו שבוע אחרי שבוע, אבל תחושת הבהילות נשארת

אודי גורן:  ולכן הבקשה הראשונה שיש לנו, אנחנו יודעים שהדיון על מעמד החטוף נדחה, לא היה אמור להיות היום, יש דיון כזה - - -     

שמחה רוטמן: יש דיון במליאה היום במיוחד לבקשת המשפחות

אודי גורן: נכון

אודי גורן:  זה דיון יותר דקלרטיבי, אבל פה בוועדה אמור להיות דיון על מעמד החטוף שהוא מתואם על ידי קרויזר

שמחה רוטמן: היו כבר שני דיונים על הנושאים הכלכליים

שמחה רוטמן:  בעקבות אותם שני דיונים יש ביום חמישי סיור במשל"ט, אולי לזה אתה מתכוון

שמחה רוטמן:  אנחנו לא עוזבים את הנושאים הללו

שמחה רוטמן:  ואפילו הנושא שיש היום על סדר-היום של הוועדה, תקנות שיקים ללא כיסוי, גם הוא נותן מענה מיוחד למשפחות החטופים, למשפחות הנופלים

שמחה רוטמן:  ברור שכל הכנסת מגויסת

אודי גורן: אני לא אומר את זה כנגד, אלא להפך, לחזק אתכם ולומר לכם שהנושא הזה ממש דרוש

אודי גורן:  התחלתם לדבר על המעגלים השניים והשלישיים של התומכים, אני יכול להגיד בגוף ראשון, זה המצב אצלנו כשכל המשפחה מפונה לאילת, ואני הנציג היחיד במרכז

אודי גורן:  יש הרבה מאוד משפחות – אני לא אנקוב בשמות – שהמשפחה הגרעינית, כמו שציינתי עכשיו, לא מתפקדת, והמעגלים השניים והשלישיים עצרו את החיים ב-7 באוקטובר, וזה כל מה שהם עושים

אודי גורן:  אני רק מחזק שהנושא הזה או אקוטי בימים אלה

אודי גורן:      בנוסף לכל הדבר הזה, אנחנו גם חווים את המלחמה ואת נפילת החיילים, שזה עוד מעמסה גדולה

אודי גורן:  מלבד היותנו משפחות החטופים, אנחנו גם אזרחים ככלל האזרחים

אודי גורן:      אתמול קיבלתי טלפון הכי משמח שקיבלתי מה-7 באוקטובר, שחבר קרוב שנפצע אנושות יצא מטיפול נמרץ, והוא כתב לי הודעה בעצמו, שזה היה אחד הרגעים המשמחים שהיו לי בחודשיים האלה, כי הוא יחיה, והוא ימשיך

אודי גורן:  בן אדם בגילי, שהתנדב למילואים, שיצא עכשיו מעזה פצוע קשה, אז גם זה חלק מהלופ שאנחנו נכנסים אליו

אודי גורן:       ופה אני אסיים בפנייה אליך, היושב-ראש, בתור איש משפט אני מבקש ממך, בתור מי שאתה ומה שאתה יודע לעשות, שזה מציאת פתרונות, בסוף זה המשפט

אודי גורן:  עושים ג'אגלינג עם הרבה נתונים וצריך למצוא פתרון

אודי גורן:      ואני רוצה לחזור על מה שיזהר אמר: אנחנו מגיעים לנקודה, אני לא יודע עד כמה אתם מעורים, אני יודע שיש המון דברים שקורים ואין סוף דברים בחדשות – אנחנו מגיעים לנקודה אקוטית במשא-ומתן, כשמדינת ישראל צריכה לקבל החלטות מאוד מאוד קשות וגם לחשוב על ה-end game, על הפתרון

אודי גורן:  כשאני אומר "הפתרון" – איך אנחנו עושים פדיון שבויים לכולם, איך אנחנו חושבים על האנשים שבסוף, לא על המתווים של עכשיו, אלא מהו המחיר שאנחנו נאלץ לשלם כדי להוציא את החיילים שהצילו חיים ב-7 באוקטובר, שחירפו את נפשם, והם כרגע האחרונים ברשימה

אודי גורן:  ואנחנו, מדינת ישראל, נדרשים לבוא עם פתרונות יצירתיים

אודי גורן:       לא מתפקידנו להגיד את האיך, אבל אני כן אומר שמתפקידכם לדון בזה, ובסוף לכם יש את ההשפעה

אודי גורן:  תעלו פתרונות יצירתיים איך אנחנו מחזירים את כל האנשים האלה הביתה, בין אם תקרא לזה כאדם דתי "פדיון שבויים", בין אם גלעד יקרא לזה "אוניברסליות, ליברליות והומניות", ובין אם פשוט נקרא לזה "מוסר בסיסי", שזה מחובתה של המדינה

אודי גורן:  ופה אני ממש מבקש בקשה אישית אליכם: אנא דברו על הפתרונות אצל מי שצריך

אודי גורן:  תודה לכם

שמחה רוטמן: תודה רבה על הדברים

שמחה רוטמן:  כמובן כמו שאתם יודעים המשימה, לא רק שאין מחלוקת, אלא שכולם מגויסים אליה, זו השבת החטופים

שמחה רוטמן:  כמו שאתה אומר: המקום לעסוק באיך זה בחדרים אחרים ובמקומות אחרים, אבל את המחויבות למשימות שמדינת ישראל לקחה על עצמה, והיא גם מחויבת לה, בוודאי עוסקים בזה כולם, כל הזמן, אנחנו שומעים שגם מלמעלה, גם מלמטה, גם בכוחות הלוחמים, ואנחנו מתפללים שנראה אתכם רק בנסיבות אחרות, בעזרת השם

אודי גורן: תודה רבה

אודי גורן:  לא מחוסר כבוד אנחנו נצא, וניתן לכם לעשות עבודתכם נאמנה

אודי גורן:  תודה

שמחה רוטמן: בוודאי

שמחה רוטמן:  תודה רבה

שמחה רוטמן:  בהקשר אחר ביקש לדבר יצחק פיטוסי

יצחק פינדרוס: ברשותך, אני אתן למשפחה פה לדבר, ואני אצטרף אליהם

שמחה רוטמן: בסדר גמור

ורד טובה אנסבכר: בוקר טוב, אני אחות של רב סרן יהודה מתן כהן הי"ד, מ"פ בסיירת גבעתי, שנהרג לפני כמעט חודשיים

ורד טובה אנסבכר:  יושבת כאן אימא שלי, תהילה כהן, היא כבר תדבר

ורד טובה אנסבכר:       באנו מטעם פורום הגבורה, פורום של משפחות שכולות, במטרה לחזק את צה"ל

ורד טובה אנסבכר:  אני אפתח בנימה אישית שאני מוצאת את עצמי בתקופה האחרונה, דבר ראשון שאני עושה בבוקר פותחת את הטלפון, כמו נראה לי הרבה מעם ישראל, ודבר ראשון מסתכלת מי ה"הותר לפרסום" החדש

ורד טובה אנסבכר:  כל יום אני מסתכלת, לפני מרוץ החיים של היום, מסתכלת על הפרצופים החדשים, מסתכלת רגע על הפרטים של האנשים, עם דמעות בעיניים וכאב לב גדול, כשאתה מבין מי עוד הולך לחוות את הכאב, את האובדן שלצערי אנחנו חווים

ורד טובה אנסבכר:      וכל הזמן יש בתוכי איזה שתי תנועות בנפש, מצד אחד תנועה אחת שאומרת: חלאס, די, איזה קשה, איזה כואב, אתה לא מבין איך עוד ועוד משפחות נכנסות למעגל

ורד טובה אנסבכר:  מצד שני, הבנה עמוקה, כשאני כל פעם צריכה להזכיר לעצמי ולהיזכר באח שלי, ולהיזכר במה שהוא אמר ובמה שהוא האמין, ולהבין שאין לנו אופציה אחרת מלבד להמשיך ולהסתער

ורד טובה אנסבכר:       ויהודה אחי, כשהוא נכנס לתפקיד של מ"פ, יהודה היה בקבע שש שנים וחצי, הוא היה בקבע ממש בהתמסרות מתפקיד לתפקיד

ורד טובה אנסבכר:  בנאום הכניסה שלו לתפקיד הוא דיבר על שלושה ערכים שמובילים את התפקיד, מהרוח של סיירת גבעתי, הרוח של צה"ל

ורד טובה אנסבכר:  אני מצטטת מתוך מה שהוא אמר: הרוח הזאת כוללת בעיניי שלושה ערכים מובילים – הראשון, דבקות במשימה

ורד טובה אנסבכר:  לא חוזרים בלי שמבצעים; השני, שאיפה להצטיינות בכל דבר

ורד טובה אנסבכר:  ממלחמה מורכבת בזירה צפונית ועד בוחן כושר קרבי; והשלישי: רעות ואחוות לוחמים

ורד טובה אנסבכר:  אני חושבת שזה בדיוק שלושת הדברים שהפורום מנסה להבין, ובאמת ההבנה שאנחנו לא יכולים לחזור אחורנית מבלי שביצענו את המשימה

ורד טובה אנסבכר:  יש לנו פה משימה, משימה קשה, משימה כואבת, משימה שלצערי גובה מחירים רבים, אבל אנחנו מאמינים בהסתכלות ארוכת טווח, ומסתכלים ומבינים שאנחנו לא יכולים להרשות לעצמנו לוותר ולחזור שוב למקום הזה שכל פעם אנחנו מוצאים את עצמנו בכל שנה-שנתיים בסבב חדש, ובכל שנה-שנתיים שוב מכופפים את הראש, וכל פעם יש עוד סבבים, ועוד טפטופים, ועוד אנשים מהדרום שחוטפים עוד ועוד, ואנחנו מכילים ומכילים ומכילים

ורד טובה אנסבכר:  יצאנו למאבק, מאבק קשה, מאבק לא פשוט, אבל אנחנו צריכים לסיים אותו, לסיים אותו ולא לחזור אחורנית

בני פרץ: בעזרת השם

בני פרץ:  עוד נשוב לגוש קטיף

שמחה רוטמן: בני, לא להפריע לה

ורד טובה אנסבכר: זה הדבר הראשון שבעיניי מאוד מאוד משמעותי, ההבנה שאנחנו צריכים לסיים את המשימה, ויצאנו, האחים שלנו והילדים יצאו למשימה

ורד טובה אנסבכר:  זה דבר ראשון

ורד טובה אנסבכר:  דבר שני זו הנקודה שמתגלה פה הטוב של עם ישראל, מתגלים פה כל יום ויום עוד ועוד סיפורי גבורה

ורד טובה אנסבכר:  יש רוח כל כך גדולה של גבורה שצפה ועולה בעם ישראל, ואנחנו מתפעלים

ורד טובה אנסבכר:  אתה בכל יום שומע על עוד אנשים, ואתה מבין כמה טוב יש פה, ואנחנו רוצים להמשיך את הרוח הזאת

ורד טובה אנסבכר:  זה מה שקורה בשטח

ורד טובה אנסבכר:      בעלי יצא מעזה לפני שבוע וחצי, ובאמת הרוח שיש שם, הרוח של הלוחמים, יש שם רוח כל כך גדולה שרוצה להשלים את המשימה, ואני חושבת שמפה המטרה שלנו זה לחזק אותם, לתת להם כוח להמשיך את הלחימה

ורד טובה אנסבכר:  זה מה שהם רוצים לעשות

ורד טובה אנסבכר:  הם ראו את הרוע בעיניים, נפגשו עם הרוע ב-7 באוקטובר, ומאז הם רק רוצים למגר את הרוע הזה, הם רוצים להמשיך ולהילחם בו, כי הם מבינים שזאת כרגע המשימה

ורד טובה אנסבכר:  אנחנו צריכים למגר את הרוע הזה בשביל שנוכל לחיות בעולם טוב יותר

יצחק פינדרוס: אני תושב טלמון, שכלנו את בננו ישי, גדוד זאבי הדממה של גולני

יצחק פינדרוס:  ב-7 באוקטובר הוא היה בנחל עוז, פלוגת החוד, הוא היה במשימה בחץ השחור

יצחק פינדרוס:  אני קודם כול אציין שאנחנו משפחה שגורשה מגוש קטיף, חברים שלנו, כל העוטף במשך שנים, 25 שנה גידלנו את הדור הרביעי בגוש

יצחק פינדרוס:  יצאנו משם ולצערי גם איבדנו את הבן שלנו קרוב לשם, כשהוא הגן בגופו, וסיפור הגבורה שלו כבר סופר, ושל שבעת החברים שהיו איתו, כולל המ"פ, שילה הר אבן, דביר זכאי, דור יכי, אליעד בן יעקב ורועי ברקת

יצחק פינדרוס:  אותו נמר שיצא מהחץ השחור

יצחק פינדרוס:      סיפרו פה על רוח הלחימה שהייתה להם

יצחק פינדרוס:  הם יצאו עם הנמר מהחץ השחור ב-06:30 בבוקר כמו כל הלוחמים שהיו בנחל עוז, אבל הם היו בחץ השחור, הם יצאו למרות כל ההתרעות שהיו הגדר

יצחק פינדרוס:  הם יצאו ונלחמו הראשונים על הגדר

יצחק פינדרוס:  הם נפגעו מרקטת RPG, והמשיכו להילחם גם כשהנמר היה תקול, לאורך כל קו התפר דרסו והרגו מחבלים שהיו, הגיעו לנחל עוז עם נמר שהיה תקול, הם נכנסנו והמשיכו כל עוד נפשם בם להילחם

יצחק פינדרוס:  הם ראו שהנמר תקול, והם כבר לא יכולים לתת את המענה לחברים שנשארו בחדר האוכל עם מאות מחבלים שהיו בנחל עוז, הם יצאו מנחל עוז למקום מסתור בערך 300 מטרים משם, וחזרו ונלחמו פנים מול פנים עם האויב, כשהם ידעו שהם מעטים מול רבים, שהסיכוי שם הוא כמעט אפס לנצח

יצחק פינדרוס:  אבל זו רוח הלחימה

יצחק פינדרוס:      הניצול שהיה בתוך הנמר מספר גם על הרוח שהייתה בתוך הנמר, על השליחות שהם הרגישו, על הרצון

יצחק פינדרוס:  הם לא בחנו, היו שם הכיפות השקופות, הכיפות הסרוגות וכל עם ישראל היה בתוך הנמר הזה

יצחק פינדרוס:  עשרה חברים היו בתוך הנמר הזה, אחד מהם שרד, שלושה שנשארו בנמר כי זאת המשימה של צה"ל להשאיר שלושה בתוך הנמר, אבל כל אותם שבעה חבר'ה יצאו ונלחמו בגבורה

יצחק פינדרוס:  יצאו ברוח לחימה מתוך הנמר גם אחרי שהם נפגעו והיו פצועים בתוך הנמר, הם יצאו להילחם ויצאו עם רוח של קרב, כי זאת הייתה המשימה שלהם, לנסות ולהציל את החברים שלהם בנחל עוז

יצחק פינדרוס:      כמשפחה שנקרעה מגוש קטיף ומכירה את האזור היטב, מכירה גם את הקיבוצים, וליבי עם כולם, עם החטופים, עם כולם, אבל אני חושב שהמשימה עוד לא הושלמה מצוק איתן

יצחק פינדרוס:  גם הדר גולדין, שבמקרה גיסתי הייתה גם ארוסתו, עדנה סרוסי, המשימה לא הושלמה עדיין, עדיין לא הובאה הגופה שלו ולא של רון, ולא של מי שנשאר שם

יצחק פינדרוס:  המשימה היא לא פחות להביא גם אותם

יצחק פינדרוס:       אני חושב שהמשימה הלאומית שלנו היא לעקור את האויב עד הסוף

יצחק פינדרוס:  לא לתת עכשיו אקמול

יצחק פינדרוס:  אני לא אומר שזה אקמול, אבל רוח הלחימה חייבת להימשך עד הסוף, כי רק כך נוכל להמשיך הלאה

יצחק פינדרוס:  להחזיר את התושבים, להחזיר את העוטף, לבנות אותו מחדש

יצחק פינדרוס:      אני עוד פעם אומר: החטופים הם בלב כולנו, הם שלנו והם חלק מאיתנו, אבל רוח הלחימה חייבת להישאר

יצחק פינדרוס:  אנחנו חייבים לגמור את המלאכה

יצחק פינדרוס:  אי-אפשר עוד פעם לצאת ולתת למנהרות האלה להיחפר

יצחק פינדרוס:  אי-אפשר לתת להם יכולת לשיקום

יצחק פינדרוס:  גרנו בגוש קטיף 25 שנה, הילדים שלי זה הדור הרביעי שהיה בגוש

יצחק פינדרוס:  אני לא מדבר על ההתנתקות, עזבו, אנחנו שיקמנו את עצמנו, אבל המשימה הזאת חייבת להיגמר עד הסוף, עד שאנחנו מוצאים את הביטחון אחר כך לכל תושבי העוטף, לכל אותם קיבוצים שאנחנו איתם, היינו איתם שנים, כל הזמן היינו איתם ביחד, וגם השיקום שהיה אחרי ההתנתקות, חברים שלנו הגיעו לסופה, לחולית

יצחק פינדרוס:  אותה חוליה שהילדים שלנו עצרו, הייתה מתוכננת להגיע לקיבוץ סעד

יצחק פינדרוס:  הלוחמים ששרדו בקרב הזה המשיכו ונלחמו גם בכפר עזה

יצחק פינדרוס:  הם הלכו והמשיכו עד הכדור האחרון שהיה להם

יצחק פינדרוס:  כולנו יודעים מה היה ב-7 באוקטובר

יצחק פינדרוס:  אז להפסיק את הלחימה או להיחלש, אין בכלל סיכוי כרגע לחשוב על הדבר הזה

יצחק פינדרוס:  מה עם הילדים שלנו שיצאו? כשהם יצאו הם יצאו ברוח לחימה שהם הולכים להגן, הם הולכים לבצע את המשימה עד הסוף

יצחק פינדרוס:  הם נלחמו שם עד הכדור האחרון

יצחק פינדרוס:  הסיפור עצמו הוא סיפור של גבורה

יצחק פינדרוס:  הם יכלו להישאר בנמר, יכלו להמשיך, הם יכלו ללכת, אבל זו רוח הלחימה, זו המשימה שהייתה להם

יצחק פינדרוס:  רק ככה אנחנו נצליח, כך אנחנו נשיב גם את החטופים, כך אנחנו נצליח להחזיר את הביטחון בכל העוטף, להחזיר את המשפחות שהיום נמצאות בבתי מלון

יצחק פינדרוס:      אני יכול לדבר בשמם, אני יודע מה זה לגור בחדר וחצי כל המשפחה בבית מלון כבר שלושה חודשים, כשאתה לא יכול להכין אפילו חביתה

יצחק פינדרוס:  אתה כפוף כל הזמן לנתינים בבית מלון ללא עבודה, ללא כלום

יצחק פינדרוס:  אז עברנו את זה

יצחק פינדרוס:  המשימה חייבת להימשך, וזה הלחימה עד הסוף

יצחק פינדרוס:  לעקור עד הסוף, לא להפסיק לרגע

יצחק פינדרוס:  החיילים רוצים

יצחק פינדרוס:  תנו לצה"ל, תנו לחיילים את הכבוד הראוי להם, ולהמשיך להילחם גם עד השבת החטופים וגם הניצחון המוחלט

יצחק פינדרוס:  תודה

שמחה רוטמן: תודה רבה

תהילה כהן: רובכם פה אנשים צעירים

תהילה כהן:  אני בזמנו הצבעתי מימד, הייתי שייכת למה שנקרא "השמאל הדתי"

תהילה כהן:  חשוב לי להגיד את זה, כדי שתבינו שאני לא באה מהמקום לכאורה הפנטי, המשיחי וכו'

תהילה כהן:      אני חושבת שבמהלך השנים וביתר שאת ב-7 באוקטובר קרסה תפיסת עולם, קרסו פרדיגמות שהיינו חיים בהן כולנו, מי יותר, מי פחות, ואי-אפשר להתעלם מזה

תהילה כהן:      אנחנו חייבים להבין שאנחנו נמצאים פה במאבק קיומי של טוב נגד רע, שכל הפנטזיות שלנו לתת הטבות כלכליות ושיאפשרו חיים משותפים, כל החזון של שמעון פרס, שאני כל כך רציתי להאמין בו, קרס מול העיניים שלנו

תהילה כהן:  אי-אפשר להתעלם מזה

תהילה כהן:      דבר ראשון אני מבקשת מכולכם לא להתעלם, לא להישאר בתפיסות הקודמות, כי אני מתחילה לשמוע פוליטיקאים שמתחילים בכל מיני הסברים, ואם היינו עושים ככה, ולא נתנו להם ככה

תהילה כהן:  אי-אפשר להתעלם מהמציאות

תהילה כהן:  צריך לקרוא את המציאות נכוחה, ולהבין שאנחנו כנראה במאבק לאומי קשה, עקוב מדם ולא פתיר כרגע, כרגע לא יהיה שלום למרבה הצער

תהילה כהן:  זאת נקודה ראשונה

תהילה כהן:      נקודה שנייה שאני רוצה להדגיש ולקרוא לכם כמקבלי ההחלטות, כיושבים בכנסת ישראל, זה לקבל החלטות ולהחזיר את החטופים שליבי איתם, וכל מילה נוספת מיותרת

תהילה כהן:  להחזיר אותם מתוך ראיית עולם רחבה ואחראית שרואה לטווח ארוך ולא רק לטווח קצר

תהילה כהן:      אנחנו יודעים כולנו מה היו התוצאות של עסקאות החטופים הקודמות, למה הן הביאו אותנו

תהילה כהן:  אסור לחזור על הטעות הזאת

תהילה כהן:  אנחנו חייבים להסתכל חס וחלילה גם על הקורבנות הבאים, על החטופים הבאים, שכרגע אין להם שם ותמונה

תהילה כהן:       אני מבקשת מכם לשקול לטווח ארוך, להסתכל על הדברים ממעוף הציפור, ולא כאן ועכשיו

תהילה כהן:  עוד פעם, לצערי הגדול התחושה שלי זה שפוליטיקאים הרבה פעמים חושבים מה יהיה בבחירות הבאות, ואיזה הישגים אני אביא ואיך אני אכנס לכנסת, ולא חושבים על טובת המדינה, ולא חושבים על טווחים ארוכים

תהילה כהן:       אני קוראת לכם בלב שבור ומדמם, בשם הבן שלי, שזו הייתה הצוואה שלו

תהילה כהן:  אנחנו חלק משרשרת דורות, אנחנו נמצאים בתהליך של גאולה, להתרומם מעל הסיטואציה, להסתכל על הדברים במבט גבוה

תהילה כהן:  אין לנו פתרונות קצרי טווח

תהילה כהן:  המחיר הוא כואב

תהילה כהן:      אגב, יש לי עכשיו חתן בהנדסה קרבית, הבעל של הבת שלי, שהיא עם שישה ילדים, הוא התנדב לשירות צבאי

תהילה כהן:  הוא בהנדסה קרבית, הוא עכשיו בתוככי עזה

תהילה כהן:  בעלה יצא לפני שבוע מעזה

תהילה כהן:  אנחנו ממשיכים לתת את חלקינו ולתרום כמו עם ישראל כולו

תהילה כהן:      אני מבקשת, עם זה שאני מודעת למחירים הכבדים, לא להפסיק את הלחימה

תהילה כהן:  לסיים את הדבר הזה, למוטט את חמאס

תהילה כהן:  אין צורך להוסיף על העובדה שעיני כל העולם הערבי עלינו

תהילה כהן:  אנחנו אגב, גרים בבקעה, וגם בירדן כבר לא שקט עכשיו

תהילה כהן:  זה מעט בתקשורת, אבל בשבועות האחרונים יש כל הזמן יריות על הגבול ולא ברור מה טיבן

תהילה כהן:  ברור שמסביב יש אין-ספור חורשי רעתנו

תהילה כהן:  אם לא תהיה פה הכרעה ברורה, אם לא יהיה פה ניצחון ברור, אנחנו נשלם על זה מחירים גבוהים מאוד, אפילו לטווח הקצר, אבל בטח לטווח הארוך

תהילה כהן:  תודה לכם על ההקשבה

שמחה רוטמן: תודה

שמחה רוטמן:  תודה רבה

בני פרץ: כבודו אני רוצה לדבר כנכה פעולות איבה, אח שכול

שמחה רוטמן: בני, לא עכשיו

בני פרץ: אני רוצה להגיד כמה מילים

בני פרץ:  אני גם אח שכול וגם נכה פעולות איבה מאוסלו

בני פרץ:  אסונות אוסלו עברתי וחוויתי, ואני יודע מה אני חווה גם כפוסט טראומטי

בני פרץ:  אני יודע מה שאני רואה

בני פרץ:  אני לא יכול לא רק לישון, אני בעד כל מה שקורה פה, משפחות של חטופים, אנשים מבוגרים חטופים, הכול טוב ויפה, אבל חיילינו נופלים

בני פרץ:  בגלל מה שקורה בחוץ הם זועקים שם: תפסיקו את המלחמה, תתנו להם

בני פרץ:  חיילינו נופלים

בני פרץ:  עד היום אני עוד נלחם בשביל להקים לאחי את הזיכרון, כי הוא לא יכול היה בגלל הפציעה שלו להקים משפחה, לא יכול היה להקים מי שיגיד עליו קדיש

בני פרץ:  אני גם סובל

בני פרץ:       לא יכול להיות דבר כזה שנשמע משפחות שכל הזמן זועקות: בואו נפסיק, בואו נפסיק את המלחמה

בני פרץ:  זה לא

בני פרץ:  אם יצאנו למלחמה, וכל יום לשמוע על הרוגים, אני מסתכל ואומר: בין ההרוגים, בין הצעירים האלה שחייהם עוד לא נפתחו לעומת מי שיושב שם שבוי

בני פרץ:  אז מה אם הוא שבוי? אם אנחנו לא נקריב, אף פעם לא נסיים

בני פרץ:  תנו את ההקרבה הזאת, ודי, תתנו את הכוח לצה"ל לא ליפול, למפקדים וכל מי שבא

בני פרץ:  את החשבון נעשה בסוף

שמחה רוטמן: בני, תודה רבה

שמחה רוטמן:  נצא לחמש דקות של הפסקה

שמחה רוטמן:  נשוב ונתכנס בשעה 09:35

שמחה רוטמן:  תודה

שמחה רוטמן: במעבר חד אנחנו בתקנות שיקים ללא כיסוי (הוראת שעה)

ניצן רוזנברג: כרגע זה לא נקרא כך

ניצן רוזנברג:  הם רוצים להוסיף את זה

שמחה רוטמן: בכל מקרה מדובר בהוראת שעה שקשורה לחרבות ברזל

שמחה רוטמן:  בדרך כלל אנחנו כותבים את זה גם בכותרת הדיון

יערה למברגר: עדכנו את זה

יערה למברגר:  עם הזמן נהייה פורמט רוחבי וביקשו מאיתנו להתאים

שמחה רוטמן: בלי המילים "חברות ברזל"?     

יערה למברגר: לא

יערה למברגר:  להוסיף אותן

יערה למברגר:  זה עם המילים

שמחה רוטמן: 'בתקנות שיקים ללא כיסוי - - - בשם התקנות, אחרי "(סייגים לתחולת החוק)" יבוא "(חרבות ברזל) (הוראת שעה)"

שמחה רוטמן: ' אפשר שזה יהיה כבר כתוב בכותרת, כדי שכולם יבינו במה אנחנו עוסקים

שמחה רוטמן:  אנחנו עוסקים בהוראת שעה שקשורה לחרבות ברזל

שמחה רוטמן:  למעשה זה הארכה של התיקון שכבר נעשה בעבר

שמחה רוטמן:  הממשלה, בבקשה

יערה למברגר: כאמור אנחנו בתיקון לתקנות שיקים ללא כיסוי (סייגים לתחולת החוק), שאושרו פה בוועדה לפני חודשיים

יערה למברגר:  ההסדר שנקבע היה הסדר שאושר בוועדה, ההסדר שנותן הקלות מההסדרים לפי חוק שיקים ללא כיסוי בחודש אוקטובר לכלל האוכלוסייה, ובחודש נובמבר – לאוכלוסיות מיוחדות, שאני אמנה אותן עוד מעט, נקרא להן "אוכלוסיות זכאיות"

יערה למברגר:  אנחנו מציעים כרגע להאריך את ההסדר הזה גם רטרואקטיבית, ליצור רצף מתחילת דצמבר

יערה למברגר:  ההסדר הקודם היה עד סוף חודש נובמבר כאמור, אז ליצור רצף ולהחיל רטרואקטיבית מתחילת חודש דצמבר וגם כחודש קדימה, הצענו עד ה-21 בינואר, אפשר גם חודש קדימה מהיום אם הוועדה תרצה, אבל זה סדר הגודל של הארכה קדימה שאנחנו מבקשים להחיל בנוסף להחלה הרטרואקטיבית, וההצעה היא להחיל את ההארכה הזאת לגבי האוכלוסיות הזכאיות, כפי שהוחל בחודש נובמבר

יערה למברגר:  אולי בנק ישראל, אולי גדעון יוכל להציג נתונים לגבי החודשיים האחרונים

שמחה רוטמן: מאוד מעניין מה קרה לאוכלוסיות השונות

יערה למברגר: בתקופת כלל האוכלוסייה, בתקופת המיצוי לאוכלוסייה - - -     

שמחה רוטמן: בסופו של דבר זה הרציונל, זה הנתונים, זה פה העיקר

שמחה רוטמן:  כלומר, התקנות עצמן נורא פשוטות, רק נתקן את התאריך, אבל אנחנו צריכים לשמוע מה הרציונלים

שמחה רוטמן:  בפעם הקודמת הרחבנו גם את העבודה על טיוב ההגדרות של האוכלוסיות, אז מהבחינה הזאת אני לא רואה - - -     

יערה למברגר: גם אנחנו לא מציעים לשנות

שמחה רוטמן: נכון

שמחה רוטמן:  אני לא רואה סיבה לשנות את זה, אבל הסיטואציה של התקופה זו בהחלט השאלה המספרית

שמחה רוטמן:      אני רואה פה בנייר ההכנה שהכינה הלשכה המשפטית, עו"ד ניצן רוזנברג, יש פה טבלה בעמוד השני לגבי הממוצע בשגרה, הממוצע של החירום, זה הכלל ארצי

יערה למברגר: גדעון יציג מסודר

גדעון מאור שביט: אני ממדור חשבונות מוגבלים מהפיקוח על הבנקים

גדעון מאור שביט:  הסיפור הוא שיש בנתונים תמונה די ברורה על זה שהמשק לא חזר לשגרה מלאה אומנם, אבל הוא לא רחוק משם

גדעון מאור שביט:      אם זכור ליושב-ראש, דיברנו על זה שהאוכלוסייה משנה את ההתנהגות שלה באופן קיצוני ברגע שאנחנו נותנים הטבות קדימה לכלל האוכלוסייה, ראינו את זה בקורונה, ואת זה כמעט ולא עשינו, ולכן אנחנו גם לא רואים דרמות גדולות ברמה המשקית, בהתנהגות בשיקים

גדעון מאור שביט:  יש עדיין סטייה מהשגרה, אבל היא לא גדולה, היא בכלל לא דומה למה שראינו בקורונה

גדעון מאור שביט:  אנחנו מדברים על פער של בערך 20 נקודות האחוז, ממשהו כמו 0

גדעון מאור שביט: 85%-0

גדעון מאור שביט: 86% שיעור אכ"מים בשגרה ל-1

גדעון מאור שביט: 04% בחירום

גדעון מאור שביט:  אנחנו רואים סוג של קושי, אבל הוא קטן

גדעון מאור שביט:      גם הפעילות בשיקים, כלומר, גם היקף השימוש בשיקים במשק הוא אומנם לא יציב, הוא סובל מתנודות, עליות וירידות דחופות, אבל הוא מתכנס בממוצע למשהו ששוב, הוא לא רחוק מהשגרה

גדעון מאור שביט:  בהשוואה למשל לאמצעי תשלום אחרים כמו כרטיסי אשראי, אנחנו רואים אפילו שהשימוש בשיקים ירד פחות לאורך התקופה חוץ מכמה חריגים

גדעון מאור שביט:      לעומת זאת, כשאנחנו מסתכלים בחתך הגיאוגרפי, אנחנו רואים בהשוואה למה שדיברנו בפעם הקודמת שהגענו לכאן והצגנו את הנתונים, החתך הגיאוגרפי עוד לא היה מגובש למה שהוא היום

גדעון מאור שביט:  טייבנו את הנתונים ועשינו חתך גיאוגרפי ממש לפי 99 היישובים שפונו, לפי הרשימה השמית שלהם

גדעון מאור שביט:  לכן יש לנו עכשיו נתונים על חתך גיאוגרפי הרבה יותר - - -      

שמחה רוטמן: אבל לא על עסקים, זה רק על המגורים

גדעון מאור שביט: יש לנו מבט גם על עסקים מבחינת החלק שלהם בשיעור האכ"מים, אפשר לדבר על זה

גדעון מאור שביט:  יש לנו מבט שמדבר גם על זה, אפשר יהיה להגיד כמה מילים על הנושא הזה של העסקים

גדעון מאור שביט:  אבל בחתך הגיאוגרפי של מי שייך ליישוב, כל הישויות, גם אם זה עסק וגם אם זה יחיד, והרחב כמובן זה יחידים, אנחנו רואים מצוקה יותר גדולה, אנחנו רואים פער שכבר מתקרב ל-40 נקודות האחוז

גדעון מאור שביט:  כלומר יש שם משהו שהוא יותר מורגש ומשמעותי

שמחה רוטמן: הנתונים גם מולי, ואם היו פה עוד ח"כים הייתי דורש – אבל בסופו של דבר הם פה והם גם יהיו חלק - - -     

יערה למברגר: יש גם עדכון מסוים מהנתונים שלך

יערה למברגר:  העברנו מה שידענו, אבל הגיעו נתונים חדשים, וטייבנו את החישוב

שמחה רוטמן: אולי נשמע קודם גם את האנשים, ואז תתייחס גם לנתונים בקשר לזה

שמחה רוטמן:  אני רק אומר פרלימינרית שעל פניו אין פער אדיר בין כלל המשק לבין האזורים המפונים

שמחה רוטמן:  מה זאת אומרת? אם בכלל המשק, לפחות לפי הטבלה, אנחנו רואים עלייה של 21 נקודות אחוז בשיעור אכ"מ, בשיעור אכ"מ וביטול קצת פחות, 18, בשיעור ביטול יש עלייה משמעותית של 25, כמעט 30, ובשיעור חוזרים יש עלייה של כמעט 50 בסך הכול בשיעור החוזרים

שמחה רוטמן:  ואז אנחנו מסתכלים על האוכלוסיות הזכאיות ואנחנו אומרים שגם שם 35 נקודות אחוז

שמחה רוטמן:  כלומר, אנחנו לא נמצאים בפער אדיר בין כלל המשק לבין אוכלוסיית - - -     

יערה למברגר: זה נכון שלפני חודשיים הגענו עם פערים שדיברנו על - - -     

שמחה רוטמן: הרבה יותר משמעותיים

שמחה רוטמן:  פה הפער צומצם, ולכן צריך לתת הצדקה למה להאריך רק לאוכלוסיית הזכאים ולא להאריך לכלל המשק

שמחה רוטמן:  אני אבקש שנשמע את עו"ד שמעון גיגי, נשמע את מנאר איוב, תתייחסו, נסכם ואז נקבל החלטות

שמחה רוטמן:  עו"ד גיגי, בבקשה

שמעון גרידי: תודה רבה

שמעון גרידי:  אני כעורך דין שמתעסק בתחום, יש לי שתי הערות שלדעתי הן גם לא מפרות את האיזון שמנסים בנק ישראל ומשרד המשפטים להביא בעמדה שלהם

שמעון גרידי:      קודם כול הסנקציה החמורה יותר בכל הנושא של שיקים חוזרים זה לא העובדה שמי שהחשבון שלו הוגבל אז הוא לא יכול להשתמש בשיקים, כי למרבית האנשים יש גם חשבון נוסף, הם יכולים למשוך ממנו שיקים, הסנקציה הקשה יותר היא הדירוג השלילי בדוח נתוני אשראי שמופיע למשך ארבע שנים

שמעון גרידי:  זה הדבר שבעלי עסקים שאיתם אני נפגש, זאת הנקודה שיותר חשובה להם, ולכן קודם כול החשיבות של התקנות באה לידי ביטוי גם בנושא הזה

שמעון גרידי:      נקודה ראשונה שלטעמי יש להוסיף על זה היא עניין של מיקום פיזי של בעל העסק או הלקוח של הבנק

שמעון גרידי:  יש הרבה עסקים, בעיקר חברות, שבכתובת של התאגיד, לצורך העניין רואה החשבון שהוא לא באחד מהיישובים, או הכתובת של אחד מבעלי המניות, הם מוצאים את עצמם מול הבנק, כשהבנק יודע שהעסק – למשל יש לי לקוח שהעסק שלו בקריית שמונה, והבנק יודע את זה, ועדיין הוא לא יכול לעשות שום דבר, לבנק אין שיקול דעת בנושא הזה

שמעון גרידי:      הנקודה השנייה היא לתת אפשרות - - -     

שמחה רוטמן: בדרך כלל עסק בקריית שמונה זה יהיה תאגיד הרשום ברישומי הבנק, אלא אם כן הוא לא - - -     

שמעון גרידי: הכתובת בבנק היא הכתובת למשלוח דואר

שמעון גרידי:  בדרך כלל הכתובת שנותנים לבנק היא גם הכתובת של העסק

שמחה רוטמן: אז אם העסק בקריית שמונה, גם אם הבן אדם לא גר בקריית שמונה, הוא ייכלל

שמעון גרידי: לא

שמעון גרידי:  מדובר על עסקים שפיזית - - -     

שמחה רוטמן: אתה אומר אם זה לא תאגיד

שמעון גרידי: אם זה לא תאגיד, יהיה יותר קשה אולי להוכיח מול הבנק איפה הבן אדם גר, אבל מדובר על עסקים שנמצאים בקריית שמונה או באשקלון, והכתובת שלהם היא באשדוד, ואם זה בצפון, בצפת לצורך העניין, או באחד מהיישובים מסביב, ואין להם ברירה אלא לפנות לבית משפט ולנסות איכשהו לעצור את ההגבלה הזאת

שמחה רוטמן: אני מבקש שתתייחסו לנקודה הזאת בדבריכם

שמעון גרידי: הנקודה השנייה היא לתת אפשרות לבית משפט משיקולי צדק - - -     

שמחה רוטמן: בכל מקרה קיימת האפשרות לבית משפט לקבוע

יערה למברגר: יש בכל מקרה אפשרות לבית משפט

שמעון גרידי: זה לא בחוק, זה בפסיקה, ויש שופטים שכן לוקחים ויש שופטים שלא

שמעון גרידי:  זה לא מופיע בחוק

שמחה רוטמן: זה בחוק וזה קורה

יערה למברגר: זה מופיע במפורש

שמחה רוטמן: זה מופיע

שמעון גרידי: באיזה סעיף? אני אשמח שתפני אותי, אני לא מכיר סעיף כזה בחוק

יערה למברגר: סעיף 10

שמעון גרידי: יש שם רשימה סגורה של נושאים, לא מטעמי צדק

שמחה רוטמן: תתייחסו גם לזה בדבריכם בבקשה

שמעון גרידי: לצורך העניין אתם מפנים לסעיף קטן (4) שמאפשר לעסק שנפגע בשל המלחמה וכו', אבל יש עסקים חדשים, שאין להם נתונים משנה שעברה, או שאין להם את היכולת להוכיח בשלב הנתון

שמחה רוטמן: אם נבצר מהלקוח לטפל בענייניו מחמת פגיעה, בו או ברכושו, בפעולת איבה, ובשל כך סורב השיק או שהוא תושב של שטח שהוכרזה לגביו שעת חירום – שני הדברים האלה קיימים היום בחוק

שמעון גרידי: נכון, אבל לצורך הדוגמה, עסק שפתח לפני חצי שנה, תשעה חודשים, אין לו יכולת להוכיח ירידה במחזורים

שמחה רוטמן: אני מניח ששיקול הדעת של בית משפט בסיטואציה הנוכחית היום יהיה קצת יותר גמיש, אבל אני לא בטוח שצריך לתת פה איזה תיקון

שמחה רוטמן:  הנקודה הראשונה שלך של מקום העסק היא בעיניי הרבה יותר משמעותית

שמחה רוטמן:  מנאר איוב, בבקשה

מנאר איוב: תחילה ברצוני להשתתף בצערן של המשפחות השכולות שאיבדו את יקיריהן ולחזק ולהחזיק אצבעות למשפחות החטופים, לאחל שלום לכולם

מנאר איוב:  אנחנו מדינה קטנה ונמצאים באותה סירה

מנאר איוב:      אני במקרה גם סטודנט, גם עצמאי וגם אבא לשלושה סטודנטים, שמרגיש את המשק בכל קצותיו

מנאר איוב:      יש לנו כ-80,000 שכירים שיצאו לחל"ת, בממוצע כ-280,000 עצמאים שהם בכלל לא תאגידים ולא חברות

מנאר איוב:  העצמאים האלה הם העצמאים הקטנים, מישהו שמקים עסק רק בשביל למצוא את מקום הפרנסה שלו, זה לא חברות שמקבלות תמיכה מקרן המדינה

מנאר איוב:      אני אתייחס לחברי פה, הוא אמר שיש אנשים שיש להם שני חשבונות בנק

מנאר איוב:  הפגיעה בחשבונות הבנק, למרות שלא לכולם יש, הפגיעה בחשבון הבנק היא פגיעה ממשית, פגיעה טוטלית, כך שהמשק במדינה קטנה כזאת בנוי ממצבים, מצב אחד יותר קטן, מצב אחד יותר גדול, אבל אם אחד נתקע, הכול נתקע

שמחה רוטמן: אתה מדבר על האמירה של הפער בין האוכלוסיות המיוחדות לבין כלל המשק

מנאר איוב: קודם כול, אני מודה על ההקשבה ועל הפתיחות, ואני לא אגרע מהזמן היקר של הוועדה, אז אני אקצר, אני אגע בנקודה החשובה, וזה הרחבת כלל התקנות לכלל האוכלוסייה במדינה

מנאר איוב:  אין מניעה לאוכלוסייה מסוימת לתת עד סוף ינואר אפילו במקום ל-21 בינואר, אבל שכלל האוכלוסייה, האזרחים והפרטים והעצמים הקטנים, שיהיה להם לפחות עד סוף דצמבר, זה לא ישפיע בצורה שלילית

מנאר איוב:  אנחנו או-טו-טו כבר בסוף דצמבר, לפחות לתת רטרואקטיבית גם לפרטים הקטנים וגם לעסקים

מנאר איוב:      אני אדגיש שוב, אני בעצמי סטודנט, יש לי שלושה ילדים שהם סטודנטים ואני עצמאי

מנאר איוב:  יש לי שני עסקים ששניהם נפגעו בתזרים בצורה טוטלית, כמעט עד אפס הכנסה

מנאר איוב:  הבקשה שלי להתייחס לתקנות, להרחיב, כמו שדיברתם על זה באוקטובר, להרחיב לכלל האוכלוסייה, כי כולם תלויים אחד בשני, והבנקים לצערי או שאין להם באמת או שהם לא יכולים לתת

מנאר איוב:  הבנק כל הזמן סוגר לנו את הדלת ואומרים שאי-אפשר לדעת, וכל עסק שאתה פונה אליו וכל צרכן נמצא באותו ממד, אנשים לא יודעים מה מחכה להם מחר

מנאר איוב:  תודה על ההזדמנות

שמחה רוטמן: תודה רבה

שמחה רוטמן:  עקב שיבוש לוח-הזמנים של הבוקר, אנחנו נאלצים לצאת להפסקה עד השעה 10:10

שמחה רוטמן:  נשוב ונתכנס ב-10:10

שמחה רוטמן: חזרנו מההפסקה

שמחה רוטמן:  שמעתם את השאלות, גם שלי, גם של עו"ד גיגי, גם של מנאר איוב

שמחה רוטמן:  מי יתייחס? תציגו את הדברים

חן פליישר: נתחיל מההערה לגבי המען

חן פליישר:  אחרי שדיברנו וחידדנו בהפסקה את הקושי, אנחנו חושבים שיש מענה בנוסח של התקנות כבר היום, או דרך המען הרשום, שזה המען במשרד הפנים, שגם אותו אפשר לעדכן ויש כל מיני אפקטים נוספים של זה, או דרך המען הרשום בבנק לצורך דואר

שמחה רוטמן: לצורך התאגיד

חן פליישר: נראה לנו שיש כאן פתרון ולא צריך לשנות

שמחה רוטמן: זה הפתרון לגבי העסקים

שמחה רוטמן:  לגבי פרטים בכל מקרה הגמישות שם קיימת

יערה למברגר: אני לא יודעת אם זה הוצג לוועדה בהקשרים אחרים, אבל יש הוראת שעה שניתנה בעניין הזה לתיקון של מרשם האוכלוסין גם הרטרואקטיבי, ויש עכשיו הוראות מיוחדות לתקופה הזאת

שמחה רוטמן: בסדר גמור

שמחה רוטמן:  לגבי עצם הסוגיה של כלל המשק אל מול האוכלוסייה הייעודית

שמחה רוטמן:  רטרואקטיביות, קדימה, מספרים, השלכות וכדומה

גדעון מאור שביט: אני יכול לחזור עוד פעם על זה שאנחנו לא רואים תמונה של פגיעה בכלל המשק בצורה שמצדיקה תקנות חירום מהסוג הזה, לפחות לפי מה שנראה מניסיון העבר

גדעון מאור שביט:  אני גם חושב שיש אפקט שלילי בזה שאנחנו ניתן עוד פעם הקלות רטרואקטיביות לכל האוכלוסייה בזה שנפתח פה ציפיות ותהיה מחזוריות שכולם מחזירים שיקים ובסוף החודש מנקים להם את זה

גדעון מאור שביט:      צריך לזכור שיש גם צד שני בכל הסיפור הזה

גדעון מאור שביט:  זאת אומרת, כל המוטבים של השיקים האלה הם אנשים - - -     

שמחה רוטמן: מוטבים את הכסף שלהם כבר לא יראו, או שהם יראו אותו בהקשר אחר

גדעון מאור שביט: אני מדבר על מוטבים עתידיים

גדעון מאור שביט:  ברגע שמפתחים איזה ציפייה - - -     

שמחה רוטמן: אני מחדד את מה שאמרתי

שמחה רוטמן:  החוב קיים

שמחה רוטמן:  זה ששיק חזר זה לא אומר שהבן אדם לא יראה את הכסף

יערה למברגר: זה לא אומר שהוא לא מחויב בתשלום

שמחה רוטמן: זה ודאי

שמחה רוטמן:  אני רק אומר שהפגיעה, בוודאי כאשר אנחנו עוסקים ברטרואקטיביות, הפגיעה במוטבים כבר אירעה, או שהם יקבלו את הכסף או שהם לא יקבלו את הכסף, אבל הפגיעה כתוצאה מהחזרת השיק על הרטרואקטיביות כבר אירעה

יערה למברגר: גדעון מדבר על ציפייה והכוונת התנהגות

שמחה רוטמן: אני לא מדבר על ציפייה והכוונת התנהגות, אבל אני כן שואל, ולזה אני מבקש התייחסות

שמחה רוטמן:  בקשר לאוכלוסיות הזכאיות אמרנו ששיקים ללא כיסוי המשויכים ליישובים אלו, זה מה שכתוב לי במסמך ההכנה, אני מניח שזה על בסיס הנתונים שלכם, זה 1

שמחה רוטמן: 38% בהשוואה לממוצע של 1

שמחה רוטמן: 04% בשאר אזורי המדינה

שמחה רוטמן:  1

שמחה רוטמן: 04% הוא עצמו כבר 1

שמחה רוטמן: 06%, לפחות לפי הטבלה - - -     

הבריאות אוריאל בוסו: יש חלוקה של כל המדינה, כולל היישובים, ויש חלוקה של יישובים מול שאר המדינה

שמחה רוטמן: מצוין

שמחה רוטמן:  זה מסביר לי את הנתון

שמחה רוטמן:  ה-1

שמחה רוטמן: 04% הוא כבר עלייה של 20 נקודות לעומת השגרה

שמחה רוטמן:  אנחנו אומרים שאצל כולם זה 20 נקודות, אצלם זה 20 נקודות פלוס, למרות שאני לא יודע מה היה הממוצע שלהם תמיד

שמחה רוטמן:  יכול להיות שתמיד בגלל שהם באזורי פריפריה היה אחרת, הם ברמה סוציואקונומית אחרת

יערה למברגר: לא ברמה של אפס

שמחה רוטמן: אני לא יודע מה הפער

שמחה רוטמן:  יש לך ממוצע שגרה שלהם?     

גדעון מאור שביט: יש

שמחה רוטמן: מה הנתון של ממוצע השגרה שלהם?     

גדעון מאור שביט: יש לנו שתי תצפיות בלבד על חודשים אוגוסט וספטמבר

גדעון מאור שביט:  בספטמבר זה 0

גדעון מאור שביט: 98 - - -      

שמחה רוטמן: בשגרה יש להם 13 מעל כולם

שמחה רוטמן:  זאת אומרת, בשגרה כן יש איזה פער

שמחה רוטמן:  כולם זזו וגדלו פי שניים בערך אם אנחנו מסתכלים על המספרים

גדעון מאור שביט: למה פי שניים?     

שמחה רוטמן: הפער

שמחה רוטמן:  הפער גדל פי שניים

שמחה רוטמן:  בשגרה זה גדל ב-20

שמחה רוטמן:  מי שתמיד הוא 13 מעל בשגרה, גדל ל-23 מעל השגרה

יערה למברגר: השאלה אם אתה מסתכל רק על הפער או על אפקט מצטבר

יערה למברגר:  אם אתה מסתכל על 0

יערה למברגר: 38% לעומת 1

יערה למברגר: 3%, אתה מפרק את זה

שמחה רוטמן: הבנתי

שמחה רוטמן:  אני אומר שהם עומדים על 0

שמחה רוטמן: 98% או 1

שמחה רוטמן: 08%, ועכשיו הם גדלו ב-30 נקודות, ב-35 נקודות

יערה למברגר: בסוף יש פה אקט שמתערב, יש לו מטרות טובות אבל יש לו גם מחיר, ודיברנו על זה גם בישיבה הקודמת

יערה למברגר:  לכן אנחנו חושבים שצריך להשתמש בזה בצורה מדודה איפה שצריך

יערה למברגר:  יש איזה רף מסוים

יערה למברגר:  תמיד כשאתה קובע איזה סף, אתה אומר: למה לא הסף הזה

יערה למברגר:  ובסף יש איזה שרירות

שמחה רוטמן: יש לכם את הממוצע הנע?     

גדעון מאור שביט: יש לנו מספרים

שמחה רוטמן: זה הולך ויורד? אתם רואים סימנים של חזרה לשגרה ככל שהתקופה מתארכת? האם אתם רואים את ההשפעה מהתאריך שנתנו את הרטרו? תנו לנו קצת את התיאור הזה

גדעון מאור שביט: הממוצע של חודש אוקטובר הוא 1

גדעון מאור שביט: 16, אני מדבר על כלל האוכלוסייה

גדעון מאור שביט:  הממוצע של חודש נובמבר הוא 1

גדעון מאור שביט: 03

גדעון מאור שביט:  בדצמבר יש לנו תצפית אחת בלבד על ה-3 עד ה-9 בדצמבר, זה יורד ל-0

גדעון מאור שביט: 77

שמחה רוטמן: בכללי, בארצי, אנחנו רואים התכנסות לממוצע

שמחה רוטמן:  כמובן בדרך הטבע שיקים שחזרו בדצמבר לא יחזרו שוב, אבל גם אנשים ירדו

שמחה רוטמן:  מי שעכשיו בבעיה, הוא חילק פחות שיקים

גדעון מאור שביט: כאן דווקא אנחנו רואים מגמה כשאנחנו מסתכלים, זה ממד מאוד חשוב, לראות כמה אנשים משתמשים בשיקים, כמות סליקת השיקים בשבוע

גדעון מאור שביט:  באוקטובר הייתה ירידה

גדעון מאור שביט:  אין לי פה ממוצע - - -     

שמחה רוטמן: יש לך ירידה בפדיון, אין לך ירידה בשימוש

שמחה רוטמן:  כשבן אדם נותן לי 12 שיקים - - -     

גדעון מאור שביט: אני מדבר על מספר עסקאות

שמחה רוטמן: כשבן אדם נותן 12 שיקים לשכירות שנתית, הוא נתן ביום אחד בתחילת אוגוסט 12 שיקים

גדעון מאור שביט: נכון

גדעון מאור שביט:  אין לי את המידע הזה

שמחה רוטמן: אתה יודע רק על הסליקה

שמחה רוטמן:  אני מניח שהרבה מאוד אנשים ידעו על המצוקה, ידעו על הסיכוי, ולכן לא הפקידו שיקים

שמחה רוטמן:  הייתה ירידה בגלל זה באוקטובר ובנובמבר

שמחה רוטמן:  לא בגלל שעשו פחות עסקאות בשיקים, אלא היו פחות עסקאות של הפקדה של שיקים

שמחה רוטמן:  בן אדם התקשר למזכיר שלו ואמר "אל תפקיד"

שמחה רוטמן:  יותר מזה, גם נתנו לו פטור מלשלם, אז הוא אמר לו שלא יפקיד

יערה למברגר: היה גם חוק דחיית מועדים שבהרבה הקשרים דחה את מועדי התשלום

שמחה רוטמן: נכון, אבל בדרך כלל מול גופי מדינה עובדים עם שיקים?     

גדעון מאור שביט: הסדרים של מס הכנסה

יערה למברגר: זה חל על חוזה

שמחה רוטמן: זה מה שאמרתי

יערה למברגר: זה לא גופי מדינה, דווקא באפקט המשכיר

גדעון מאור שביט: בכל משבר יש לנו את התופעה של ירידה - - -     

שמחה רוטמן: שומרים את השיק, ואז יש עלייה

שמחה רוטמן:  בחודשים נובמבר ודצמבר אמורה להיות עלייה שמפצה על הירידה מאוקטובר

גדעון מאור שביט: לא בהכרח

גדעון מאור שביט:  לפעמים מגיעים להסדרים חלופיים, לפעמים מבטלים את השירות

גדעון מאור שביט:  אם זה למשל שירות - - - או הסעות או כל מיני דברים כאלה, פשוט מבטלים את השירות

שמחה רוטמן: אנחנו כן רואים עלייה במוסר התשלומים בהקשר הזה, למרות שנתנו את הרטרו

שמחה רוטמן:  הרטרו לא פגע במוסר התשלומים

יערה למברגר: הרטרו היה רק על אוקטובר

יערה למברגר:  אתה לא רואה את הנתונים האלה

גדעון מאור שביט: באוקטובר נתנו רטרו - - -     

יערה למברגר: רוב התקופה הייתה רטרואקטיבית, וזה נשאר רק עד סוף אוקטובר, אם אתה מסתכל על הכוונת התנהגות קדימה

יערה למברגר:  זה היה ב-26

יערה למברגר:  נשארו ימים ספורים באוקטובר

שמחה רוטמן: יש לך נתונים על השבוע האחרון של אוקטובר?     

גדעון מאור שביט: על השבוע האחרון של אוקטובר אין לי פה את הנתונים, אבל בסוף אוקטובר ממש, ב-30 וב-31 באוקטובר, אם אני זוכר נכון, הייתה קפיצה מאוד גדולה בשני הבנקים הגדולים

שמחה רוטמן: שחזרו

גדעון מאור שביט: אנשים שינו את ההתנהגות שלהם אפילו ליומיים המסכנים האלה

יערה למברגר: זה מה שאנחנו מפחדים

יערה למברגר:  לא נעים להגיד, אבל יש אנשים שיודעים לנצל הזדמנויות

מנאר איוב: אדוני, יש פה מילה ממש חיונית

מנאר איוב:  הרי גם בסוף אוקטובר, 26 באוקטובר עד ה-31, היו ימים של חמישי, שישי, שבת, ראשון, שזה בכלל לא השפיע על הפעולה של הבנקים

מנאר איוב:  ואני אדגיש ברשותך, אנחנו מדברים פה על שתי אופציות

מנאר איוב:  האופציה הראשונה שלא מתייחסים להרחבת התקנות, ואנשים נכנסים עכשיו להגבלה

מנאר איוב:  אם זה עצמאי, עסק קטן, אם זה פרטי - - -     

שמחה רוטמן: אני מבין את זה

מנאר איוב: העניין הוא שאם ה-200,000 האלה נכנסים להגבלה, לא תהיה אפשרות לשלם, גם לא - - -     

שמחה רוטמן: תסתכל

שמחה רוטמן:  בסופו של דבר בשבוע רגיל אנחנו אומרים שהממוצע הוא - - -     

גדעון מאור שביט: לכלל המשק זה 0

גדעון מאור שביט: 85

שמחה רוטמן: פלוס ה-0

שמחה רוטמן: 43%

גדעון מאור שביט: זה לא פלוס

גדעון מאור שביט:  ה-0

גדעון מאור שביט: 43% זה אכ"מ וביטול, זה אומר שהשיק חזר גם מסיבת - - -     

שמחה רוטמן: זה נרשם לי ברקורד

גדעון מאור שביט: זה שיעור מתוך השיקים שנסלקו

שמחה רוטמן: בסדר, אבל ברקורד שלי אם הייתי באכ"מ או באכ"מ וביטול, אם זה חזר כללי על ביטול או סיבות נוספות, זה לא נרשם לי ברקורד בתור שיק שחזר, שמוריד לי את הדירוג בצורה כזאת או אחרת, ולא נרשם לי לעשירייה או לחמישייה

מנאר איוב: זה גם לא חוסם את האשראי

שמחה רוטמן: אבל ה-0

שמחה רוטמן: 85% וה-0

שמחה רוטמן: 43% זה ביחד, שניהם נספרים לי

גדעון מאור שביט: זה לא ביחד

גדעון מאור שביט:  זה לא מוסיף

גדעון מאור שביט:  זה מתוך זה

שמחה רוטמן: אז 0

שמחה רוטמן: 43% זה גם אכ"מ וגם ביטול, והמספר הכולל של אכ"מ זה 0

שמחה רוטמן: 85%, כולל אלה שבוטלו

שמחה רוטמן:       בשגרה רגילה 0

שמחה רוטמן: 85% אלה האנשים שמגיע להם, מגיע לנו שנדע שהם לא עומדים בהתחייבויות שלהם, מגיע לבנק לקחת את גדר סיכוני האשראי שלו

שמחה רוטמן:       כשבאנו וקיבלנו את ההחלטה בפעם הקודמת אמרנו שהיה מ-0

שמחה רוטמן: 85%, קפצנו ל - - -     

גדעון מאור שביט: היה שבוע של 1

גדעון מאור שביט: 39%

שמחה רוטמן: כמעט פי שניים

שמחה רוטמן:  אמרנו שעל כל אחד שאנחנו מענישים, שמגיע לו, היה עוד אחד שלא מגיע לו

שמחה רוטמן:  עכשיו אנחנו נמצאים בסיטואציה של חזרה לשגרה בכלל הארץ

שמחה רוטמן:  זאת אומרת, אם אני נותן עכשיו פטור, כל מי שאני נותן לו עכשיו בכלל הארץ, לא מגיע לו, בממוצע לא מגיע לו

שמחה רוטמן:  יכול להיות שנקודתית מגיע לו, ואז שיגיש בקשה נקודתית לבית משפט, ושלא ייגרע לו

שמחה רוטמן:  יכול להיות שנקודתית מגיע לו הפטור הזה, אבל כלל ארצית לא מגיע לו

שמחה רוטמן:  זאת אומרת, אנחנו בממוצע הארצי

שמחה רוטמן:  לכן לתת עכשיו לכולם על החודש הזה שחזרנו לממוצע, חודש דצמבר, אין הצדקה

שמחה רוטמן:  מי שנפגע ספציפית, בין בגלל מצב החירום – לכאורה גם איפה שאתה נמצא, אתה בצפון, גם אם אתה לא במפונים - - -     

מנאר איוב: אנחנו לא במפונים, אבל נפגעים

שמחה רוטמן: נופלים עליכם, יש אזעקות, יש ירידה משמעותית בעסקים, אז אתה יכול להגיש בקשה שלא יספרו לך, בגלל שאתה נפגע ממצב החירום ויש ירידה בהכנסות

מנאר איוב: ואז מה קורה בתקופה בפועל מעכשיו? נגיד עכשיו שמכריזים על עסק עצמאי או פרטי קטן כמוגבל, והוא מגיש בקשה, עם העומס שיש בבתי המשפט, יש פה נזק בלתי הפיך שיכול להיגרם בתקופה הזאת

שמחה רוטמן: הוא הופך למוגבל רק אם זה השיק העשירי שלו

גדעון מאור שביט: העסק יהיה מעוכב הגבלה

שמעון גרידי: אם יורשה לי, אדוני, עוד בעיה

שמעון גרידי:  גם כשמישהו מעוכב הגבלה, ובזה אני נתקל עכשיו הרבה, הרבה בעלי עסקים שרוצים עכשיו לקחת הלוואה בערבות המדינה, ומצד שני הם מעוכבי הגבלה, הבנק לא נותן להם

שמחה רוטמן: היום בתי משפט דנים די מהר בדברים דחופים, בוודאי דברים שקשורים למלחמה

שמחה רוטמן:  העומס עליהם ירד לתקופה מסוימת, עכשיו הוא עלה

שמחה רוטמן:  אנחנו נמצאים עכשיו מבחינת המספרים במצב שאין הצדקה לתת לכולם

שמחה רוטמן:  להפך, זה לפגוע בשוק בצורה משמעותית לתת לכולם

שמחה רוטמן:  מבחינת המספרים חזרנו לממוצע, חזרנו אפילו אל מתחת לממוצע

מנאר איוב: מתי חוזרים לממוצע? עכשיו

מנאר איוב:  ועכשיו אנחנו נמצאים בסוף דצמבר, שזו בדיוק התקופה כמו שהיה ב-26 באוקטובר

שמחה רוטמן: נבוא וניפגש מן הסתם כשיהיה לנו לגבי האוכלוסייה האחרת

מנאר איוב: הנושא הוא לא עתידי

מנאר איוב:  אתה מדבר עכשיו על רטרואקטיביות

גדעון מאור שביט: אני מדבר על התחלת דצמבר דווקא, על ה-3 עד ה-9 בדצמבר

מנאר איוב: אם עכשיו זה רטרואקטיבית, זה לא נותן למישהו לנצל את זה

חן פליישר: גדעון, האם אתה יכול לספר על פניות הציבור שקיבלנו?     

גדעון מאור שביט: זה אנקדוטלי

גדעון מאור שביט:  יש לנו יחידה לפניות ציבור - - -     

שמחה רוטמן: עוד שנייה

שמחה רוטמן:  תן לי את הנתון על נובמבר, לא על דצמבר

גדעון מאור שביט: בנובמבר הממוצע הארצי של אכ"מ זה 1

גדעון מאור שביט: 03%

שמחה רוטמן: בדצמבר אתה אומר שחזרנו לממוצע, אבל בנובמבר הייתה עלייה די משמעותית

גדעון מאור שביט: 1

גדעון מאור שביט: 03% לעומת 0

גדעון מאור שביט: 85% בשגרה

שמחה רוטמן: זה אומנם לא אחד לאחד, זה לא 70%-80% שהיינו בפעם הקודמת, אבל זה עדיין 30%-40%

יערה למברגר: אנחנו רואים את זה באופן רוחבי, הוועדה גם רואה את זה בכלל ההסדרים

יערה למברגר:  בתחילת הדרך הצעדים היו יותר דרסטיים - - -     

גדעון מאור שביט: בפניות הציבור שלנו אנחנו מקבלים פניות לגבי שיקים

גדעון מאור שביט:  יש לנו אנשים שמתמחים בתחום הזה, ודיברתי איתם לפני הדיון, אז הם סיפרו על זה שיש אנשים שמתקשרים והם שואלים מתי כבר תגיע המחיקה הרטרואקטיבית, כלומר, יש כבר ציפיות בציבור, ואת זה אנחנו לא אוהבים

גדעון מאור שביט:  כששמעתי שיש אנשים שמתקשרים ושואלים מתי יגיע התאריך שבו מוחקים לנו, אז מוסר התשלומים יורד

שמחה רוטמן: בנובמבר עצמו יש לך פילוח לפי שבועות?     

גדעון מאור שביט: בתחילת נובמבר יש אנומליה מאוד קשה, מעט מאוד שיקים נסלקו באותו שבוע וגם האכ"מ הוא 0

גדעון מאור שביט: 65%, שזה מאוד נמוך, זה קיצוני, אחר כך זה עולה ל-1

גדעון מאור שביט: 13%, 1

גדעון מאור שביט: 14% ו-1

גדעון מאור שביט: 2%

גדעון מאור שביט:  בנובמבר יש אפילו מגמה של עלייה לאורך החודש

שמחה רוטמן: ואז בדצמבר זה יורד

ניצן רוזנברג: זה כלל האוכלוסייה עם האוכלוסיות הזכאיות?     

גדעון מאור שביט: כלל האוכלוסייה

יערה למברגר: עם הזכאיות

שמחה רוטמן: אם אתה מוציא את הזכאיות מהם?     

גדעון מאור שביט: עם אני מוציא את הזכאיות, זה לא יהיה שונה בהרבה

גדעון מאור שביט:  אני יכול לבדוק, אבל זה לא יהיה שונה בהרבה

גדעון מאור שביט:  זה כמעט אותו דבר

גדעון מאור שביט:  אין כמעט הבדל

גדעון מאור שביט:  יש לנו 0

גדעון מאור שביט: 65%, ואחר כך 1

גדעון מאור שביט: 12%, ואחר כך 1

גדעון מאור שביט: 13%, ואחר כך 1

גדעון מאור שביט: 2%

יערה למברגר: זה ממש אותו דבר

מנאר איוב: דווקא התועלת תעלה הרבה על הנזק

מנאר איוב:  הנזק יכול להיות פי עשרה למשק אם אתה לא מרחיב

מנאר איוב:  דווקא בגלל הנתונים שאתה אומר עכשיו, זה מחזק את העמדה כן להרחיב

גדעון מאור שביט: אני מבין, אבל צריך להסתכל על שתי נקודות מבט

גדעון מאור שביט:  נקודת מבט אחת היא העסק הפרטי או האדם הפרטי שנפגע מזה שהוא מוגבל, וקשה לו להשתקם וכו', ובזה אנחנו מנסים לטפל מכיוונים אחרים

גדעון מאור שביט:  אנחנו מדברים עכשיו על מה ההשפעה של אמינות שיקים, ברגע שאתה מאפשר לאנשים שלא עמדו בתשלום של השיק לא להיות מוגבלים, אתה מנציח את הבעיה

מנאר איוב: זאת בדיוק הנקודה, השיקים כבר חזרו

מנאר איוב:  או שאתה אומר לו: אתה לא מוגבל, והוא יכול להשתמש בהמשך - - -     

שמחה רוטמן: הנקודה מוצתה

שמחה רוטמן:  דבר ראשון, אני לא רואה סיבה כשהמשק חזר לשגרה לתת פטור

שמחה רוטמן:  בפעם הקודמת הרי עשינו אפילו עוד כמה ימים קדימה לכולם, כי באתם אלינו באמצע אוקטובר

שמחה רוטמן:  נתנו את השבוע קדימה לכל המשק, ואני לא רואה לזה הצדקה

שמחה רוטמן:  האוכלוסיות שבודדנו, אני חייב לומר, גם בעניינם הרציונל הולך ומצטמצם, ברוך השם

יערה למברגר: לגבי חלק מהם כן

יערה למברגר:  זו אוכלוסייה לא קטנה בכלל הזכאיות

שמחה רוטמן: זה סימן טוב שהצורך הולך ומצטמצם

מנאר איוב: כבוד היושב-ראש, המשק עוד לא חזר - - -     

שמחה רוטמן: לא אמרתי שהמשק חזר, אמרתי שהרציונל הולך ומצטמצם

שמחה רוטמן:  אני לא רואה סיבה לתת קדימה כל כך הרבה בהקשר הזה, ל-30 בינואר

שמחה רוטמן:  בעיניי עדיף לתת פחות

גדעון מאור שביט: השיקול שלנו היה שההתכנסות של הוועדה וכל ההארכה, יש לה עלות כבדה יחסית

יערה למברגר: התהליכים גם אצלנו, הנעת התהליכים, אישורים רטרואקטיביים

יערה למברגר:  אנחנו מגיעים רטרואקטיבית, כי אנחנו רוצים לראות את הנתונים עד הדקה האחרונה

שמחה רוטמן: זה מצוין שאתם באים רטרואקטיבית

יערה למברגר: בעיניי זה לא מצוין

שמחה רוטמן: זה יותר טוב מאשר לתת צופה פני עתיד

יערה למברגר: מבחינה משפטית זה חריג

יערה למברגר:  אנחנו מגיעים לזה כי אנחנו רוצים לראות את הנתונים כמה שיותר מאוחר כדי שנהיה מדויקים, ואז אנחנו מגיעים לסיבוך

יערה למברגר:  אפשר לעשות עד ה-21 בינואר

יערה למברגר:  זה מה שהצענו, ואני חושבת שזה מה שמונח על שולחן הוועדה

גדעון מאור שביט: קשה לבנקים תפעולית הסיפור הזה להפסיק את זה באמצע ואז עוד פעם להתחיל

גדעון מאור שביט:  הם היו רוצים לראות רצף

גדעון מאור שביט:  מבחינת האוכלוסייה הזכאית, המצוקה שלהם ברורה

שמחה רוטמן: אתם צריכים להיערך

שמחה רוטמן:  אם כתבתם 21 בינואר, תיערכו להגיע ב-21 בינואר

יערה למברגר: אני מנסה להסביר למה זה קורה, לא כי אנחנו לא מתכוננים, אלא כי רצינו לראות את נתוני היישום כמה שיותר מאוחר, כי הם לא היו ברורים לנו, כדי שהמסקנה שלנו תהיה - - -     

שמחה רוטמן: אני כן מתלבט לגבי נובמבר, מצד שני יש לנו אנומליה

שמחה רוטמן:  אם הנתונים של חודש נובמבר היו הפוכים, לא הייתה לי בכלל שאלה

שמחה רוטמן:  אם היינו רואים גרף יורד בנובמבר, אז הייתי אומר שנעשה את השבועיים הראשונים של נובמבר ולסגור את הרטרואקטיביות לכולם, כי אני רואה שזה חוזר לשגרה, אבל אני רואה שהנתונים בנובמבר הם הפוכים, ויש עוד פעם ירידה

שמחה רוטמן:  השאלה אם זה לא ירידה עונתית

שמחה רוטמן:  תמיד יש תחילת חודש וסוף חודש?     

גדעון מאור שביט: לא

גדעון מאור שביט:  מה שאנחנו רואים מאז ה-7 באוקטובר זה סוג של תנודתיות

גדעון מאור שביט:  אין יציבות

יערה למברגר: המשק לא יציב

גדעון מאור שביט: מצד שני, בממוצע זה כן מתכנס למספרים שכן מתחילים להיות דומים לשגרה

גדעון מאור שביט:  אני יודע שגם בשאר הענפים במשק - - -     

שמחה רוטמן: הממוצע הכללי של נובמבר דומה יותר לשגרה, בגלל שבתחילת החודש היה פחות ובסוף החודש היה יותר

יערה למברגר: אנחנו היום ב-25 בדצמבר

יערה למברגר:  גדעון הביא נתונים על ה-9 בדצמבר

יערה למברגר:  זאת אומרת, אנחנו כבר רחוקים מהנתונים שהוא ראה בנובמבר

יערה למברגר:  זה כבר יותר מחודש

יערה למברגר:  אם היו לנו נתונים נכונים להיום - - -     

ניצן רוזנברג: יכול להיות שזה גם משהו כמו שהיו"ר אמר, שזה קשור לתחילת חודש

ניצן רוזנברג:  ראינו שבוע ראשון בנובמבר 0

ניצן רוזנברג: 65%, אתם אומרים ששבוע ראשון בדצמבר שזה גם נמוך

יערה למברגר: אני לא חושבת שזה תחילת החודש, זה ניחוש שלי שלא מבוסס על כלום, ברגע שאנחנו מגיעים להתערבויות – כל התקנות וההתערבויות שאנחנו עושים במשק, משק שמתערבים בו, אני חושבת שמגיב כמו שגדעון אומר, יש ציפיות, יש תכנונים

יערה למברגר:  אני חושבת שהתערבויות לגבי כלל האוכלוסייה, צריך להוריד אותן למינימום

שמחה רוטמן: בסדר גמור

שמחה רוטמן:  לאור הנתונים שיש פה אני לא רואה הצדקה

שמחה רוטמן:  שוב, על פניו אם הנתונים של נובמבר היו הפוכים, הייתי חושב אחרת, אבל הנתונים של נובמבר לא מסתדרים עם גרף יורד, הם משונים, ולכן אני לא רואה סיבה - - -     

ניצן רוזנברג: רציתי לשאול עוד שאלה קטנה לגבי אופן הפעלת התקנות

ניצן רוזנברג:  בסט הקודם הכנסנו את הסעיף הזה, אם אתם זוכרים, איך בדיוק הבנק אמור להפעיל את זה ומתי בן אדם שמגיע צריך להגיש בקשה, מתי הבנק נותן את זה אוטומטית

ניצן רוזנברג:  הדברים עובדים כמו שהוועדה רצתה שהם יעבדו?     

גדעון מאור שביט: אפשר לעשות ממש בדיקת עומק מול הבנקים, לא עשינו את זה, לא היה לנו מספיק זמן לזה

גדעון מאור שביט:  מה שכן, בדקנו עם האנשים שמטפלים בכל הפניות בנושא שיקים

גדעון מאור שביט:  הם סיפרו לנו שבכל מקרה שמתקשר מישהו שהוא באוכלוסיית הזכאים, בעיקר משרתי מילואים, הם הפנו אותו לבנק ומעולם לא חזר אליהם פונה ואמר: לא קיבלו או התקשיתי להוכיח להם שאני מילואימניק

גדעון מאור שביט:  הם אמרו שזה לא קרה

ניצן רוזנברג: ומה עם הנושא של התצהיר או ההצהרה?     

מנאר איוב: הבנקים לא נותנים שום הקלה

שמחה רוטמן: פנית למפקח על הבנקים?     

מנאר איוב: כן

שמחה רוטמן: מה הם אמרו לך?     

מנאר איוב: שבמצב הקיים שום דבר לא יציב, הם לא נותנים שום דבר

שמחה רוטמן: פנית למפקח על הבנקים או לבנק?     

מנאר איוב: לי למשל יש שני חשבונות, שני בנקים, שניהם לא רוצים לתת, אפילו לא אשראי, לא זמני

שמחה רוטמן: לא לעניין של שיקים

שמחה רוטמן:  זה עניין אחר

שמחה רוטמן:  אני שואל אם הייתה לך פנייה בנוגע לשיקים

מנאר איוב: כן

מנאר איוב:  הייתה לי פנייה בנוגע לשיקים, והם לא רוצים להרחיב

שמחה רוטמן: הם לא יכולים להרחיב

מנאר איוב: הם טוענים שבגלל שכבר חזרו באוקטובר ובנובמבר, החשבון מיועד להגבלה, ואז אי-אפשר להתחשב

גדעון מאור שביט: באוקטובר זה נגרע לכל האוכלוסייה

מנאר איוב: נכון

מנאר איוב:  אנחנו עומדים מול צומת דרכים

מנאר איוב:  כשאתה מגביל את הפרטיים, אנשים שחזרו להם שיקים, הם לא יכולים להמשיך להחזיק את העסק וגם לא לשלם

גדעון מאור שביט: אני מבין, אבל זה נכון לכל מקרה שמגבילים מישהו

גדעון מאור שביט:  השאלה שוב, האם הגבלה היא הסנקציה הנכונה במדינת ישראל על זה שחוזרים עשרה שיקים

גדעון מאור שביט:  החוק היום אומר שכן

יערה למברגר: יש לנו על זה מחשבות

מנאר איוב: אני חושב שהמלחמה שאנחנו עוברים היום, לא ידענו כמותה בהיסטוריה, גם לא בחלום הכי רע שהיה, ובזה צריך להתחשב בצורה ספציפית, בצורה חורגת, ולאפשר למשק להמשיך להתגלגל

מנאר איוב:  עצירת המשק עכשיו, עצירת עסקים, אפילו עצמאים קטנים, אפילו אנשים פרטיים, אני בתור מפעיל מונית, אני כבר מוציא סדרת שיקים של הביטוח, סדרת שיקים של השכירות, סדרת שיקים למוסכניק, סדרת שיקים למס הכנסה, ואז יוצא שיש לך בעוד חודש כמעט עשרה שיקים

מנאר איוב:  חודש אחד שיש לך דבר כזה, אתה נכנס להגבלה

שמחה רוטמן: את הנושא הנקודתי אני מציע שינסו לתת לך מענה

שמחה רוטמן:  אני אומר שבסופו של דבר יש גם מנגנון של בית המשפט, וכדאי לפנות לבית המשפט, ויש גם סיוע משפטי אני מניח בהקשר הזה

מנאר איוב: לא

שמעון גרידי: רק לפנות לסיוע לזכאים, עד שייתנו לו תשובה אם הוא זכאי, יעבור המועד - - -     

שמחה רוטמן: בכל מקרה אפשר להגיש, ואני יכול להגיד שכבר יצא לי לראות שהבקשות האלה בבית משפט היו אפילו על דף בכתב יד, ובית המשפט נותן מענה, כי זה אוכלוסיות שבית המשפט מבין את הצורך בסיוע להן

שמחה רוטמן:       דיברנו בדיון הקודם על איזה מנגנון יידוע, איך נראה סמ"ס מהבנקים

שמחה רוטמן:  האם זה טופל? אתם יודעים שזה עובד? אתם יכולים לדווח על זה?     

גדעון מאור שביט: הוצאנו מכתב לכל הבנקים, שהם כמובן מחויבים להודיע גם באמצעות הכלי שכבר קיים של משלוח מסרון כשחוזר שיק ללא כיסוי

גדעון מאור שביט:  הסתכלנו על האוכלוסייה מכל הכיוונים, גם מההודעות של הבנקים, גם מאתר האינטרנט שלנו, וגם אנחנו עצמנו בפניות ציבור וכו'

גדעון מאור שביט:  מכל הכיוונים דרשנו ליידע את האוכלוסייה

גדעון מאור שביט:  יש לנו גם נתונים על אחוזי מיצוי של הזכויות, אבל זה הערכה מאוד גסה

גדעון מאור שביט:  אנחנו משתדלים שכל מי שזכאי, ידע מזה ויוכל לעשות בזה שימוש

גדעון מאור שביט:  אגב, במכתב ששלחנו לבנקים גם וידאנו שהם עשו את זה, כלומר, הם חזרו אלינו עם אישור שזה אכן בוצע והם עדכנו במערכות שלהם

גדעון מאור שביט:  עודדה הצהירה בישיבה עם סמנכ"לי הבנקים של החטיבות הקמעוניות שהם מחויבים לעשות את זה גם רטרואקטיבית ולהודיע לאנשים על הזכות הזאת, גם אם היא כבר חלפה וגם אם השיק כבר חזר והתקנות יצאו אחרי

גדעון מאור שביט:  עשינו את המקסימום כדי ליידע את כל מי שצריך לדעת בכלים הקיימים

שמחה רוטמן: נתחיל לקרוא

ניצן רוזנברג: תקנות שיקים ללא כיסוי (סייגים לתחולת החוק) (תיקון), התשפ"ד–2023          אני רק אגיד שסעיף 21(ב), דיברנו עליו גם בדיון הקודם

ניצן רוזנברג:  זה הסעיף שנעשה בנוהל המזורז, שהם מביאים את זה בלי אישור שר האוצר, למרות שכן נאמר שכמו בפעם הקודמת, ברמה המקצועית הם מתואמים - - -     

יערה למברגר: אנחנו מתואמים מול הגורמים המקצועיים במשרד האוצר

ניצן רוזנברג: נכון, אבל עדיין זה מובא בנוהל המזורז

יערה למברגר: כי אנחנו עדיין בשעת חירום

ניצן רוזנברג: אני רק מציינת

ניצן רוזנברג:      תקנה 1, הכותרת שלה הייתה "תיקון השם"

ניצן רוזנברג:  ראיתי שבמקרים קודמים כתבו "תיקון שם התקנות"

ניצן רוזנברג:  זה עניין של נוסח

ניצן רוזנברג:  אם תתעקשו על זה - - -     

יערה למברגר: מה שמחלקת החקיקה תגיד, אני עושה

שמחה רוטמן: נמצא איתנו עו"ד יוסף ויצמן מלשכת עורכי הדין, שהוא גם עוסק בתחום

שמחה רוטמן:  אני מכיר אותו מתחומי ההוצאה לפועל והשיקים עוד לפני שאני מכיר אותו מהלשכה

שמחה רוטמן:  בבקשה

יוסף שופמן: תודה רבה

יוסף שופמן:  שנים רבות, אולי אפילו יותר מדי, עולמות התוכן שלי הם הוצאה לפועל ושטרות, אני גם מרצה בתחום

יוסף שופמן:  חשוב לי לומר שעולם השטרות הוא עולם מאוד מורכב, וצריך מאוד להיזהר בזה, מפני שהיום העסקים בנויים על עולם השטרות

יוסף שופמן:      נאמרו כאן כמה דברים גם מול בנק ישראל, אבל צריכים להבין שבלי שטרות עסקים לא יוכלו להתקיים, כי זה מחנק אשראי

יוסף שופמן:  אי-אפשר היום לשלם בכרטיסי אשראי בלבד, כי יש מסגרות, וזה גורם לבעיות

יוסף שופמן:  השיקים היום מאפשרים מסחר תקין במדינה, וחייבים להבין שכעת יש מצוקה גדולה במה שקשור לשטרות

יוסף שופמן:      אני הולך לספר לכם מעולמות התוכן שלי, מהמשרד שלי

יוסף שופמן:  קיבלנו רק בחודשים האחרונים עשרות שטרות  לגבייה שחזרו בהוצאה לפועל, ואם לא יעשו סדר ויאריכו ויבינו ששיקים שחזרו בגלל המלחמה צריכים לקבל הטבה מיוחדת, יהיה פה אסון כלכלי

יוסף שופמן:      אני ממליץ להתחשב

יוסף שופמן:  אנחנו תומכים, גם פורום הוצאה לפועל בלשכת עורכי הדין, וגם עולמות התוכן המסחריים והמקצועיים שלי, וגם העולם האקדמי שאנחנו בודקים את הדברים וחוקרים את הדברים

יוסף שופמן:  השטרות זה אחד הדברים החשובים למסחר תקין, וזאת השעה לעשות את התיקון ולאפשר כמה שיותר לעסקים להמשיך ולהתנהל, כי חסימה של שיקים והגבלה של בנק ישראל, בסופו של דבר יסגרו את העסק, זה מלבד האשראי השלילי

יוסף שופמן:  זה סוגר את העסק

יוסף שופמן:  בעלי עסקים לא יוכלו לקבל מלאי וסחורה ואפשרות לעבוד עם שיקים חוזרים

יוסף שופמן:  הצעת החוק היא הצעה טובה, ובאה בזמנה

יוסף שופמן:  אני חושב שחייבים לקבל אותה ואפילו להרחיב אותה

שמחה רוטמן: תודה רבה על הדברים

שמחה רוטמן:  דנו בנושא הזה ביחס למספרים ולנתונים, ראינו שהצורך קיים לאוכלוסיות הללו בצורה יותר מודגשת מאשר לכלל האוכלוסייה, ולכן אנחנו ממקדים את זה בה

שמחה רוטמן:  כמובן ככל שנשוב וניפגש ב-21 בינואר או קצת אחרי יכול להיות שנחשוב אחרת, אבל אני חושב שכרגע, לפחות כל זמן שהמשק מראה סימני התאוששות, יש חשיבות מאוד גדולה לשמר את האמינות של הכלי הזה, דווקא מהסיבות שאתה מדבר עליהן ולא לייצר אינדולגנציה כללית

שמחה רוטמן:  אינדולגנציה היא כתב מחילה כידוע, שעליו הוותיקן עשה את ההון שלו במשך שנים רבות, עד שזה בוטל בהחלטת מועצת הוותיקן

יוסף שופמן: אף אחד לא יכול להתווכח איתך עם עולמות התוכן שלך

שמחה רוטמן: תודה

שמחה רוטמן:  את ההקראה כבר עשינו

שמחה רוטמן:  מי בעד? מי נגד? מי נמנע?     

שמחה רוטמן: בעד – 1 

שמחה רוטמן: נמנעים – אין  

שמחה רוטמן: אני קובע כי התקנות אושרו בנוסח שהוצע

שמחה רוטמן:  זה די נדיר אצלנו שאנחנו מאשרים תקנות ללא שינויים בנוסח

יערה למברגר: למדנו מהדיון הקודם

שמחה רוטמן: תודה לכולם

שמחה רוטמן:  ואני מקווה שהמשק והמפונים והאוכלוסיות המיוחדות יחזרו - - -     

יערה למברגר: נקווה שלא נצטרך לבוא שוב

שמחה רוטמן: בדיוק

שמחה רוטמן:  יחזרו למצב כלכלי תקין והמספרים יחזרו ואף ישתפרו יחסית לממוצע

שמחה רוטמן:  תודה רבה לכולם

שמחה רוטמן:  ישיבה זו נעולה